b"\n_START_ARTICLE_\nChristopher Massey\n_START_SECTION_\nZgodnje in osebno \xc5\xbeivljenje\n_START_PARAGRAPH_\nChristopher Michael Massey se je rodil 26. januarja 1990 v Atlanti, Georgia, Zdru\xc5\xbeene dr\xc5\xbeave Amerike. Ima eno leto mlaj\xc5\xa1ega brata Kyla, ki je (tako kot on) igralec._NEWLINE_Chris Massey je tudi tekstopisec in nekaj njegovih posnetkov je objavljenih na YouTubu, kjer poje pesmi z bratom Kylom in prijateljem Mariom. Trenutno delajo na izidu albuma, njihova najnmovej\xc5\xa1a pesem, \xc2\xbbRidin Wit My Brother\xc2\xab, pa je bila na YouTubu objavljena 27. maja 2009.\n_START_SECTION_\nKariera\n_START_PARAGRAPH_\nChristopher Massey je svojo igralsko kariero za\xc4\x8del leta 2000 v filmu Color Me Gay, temu pa so leta 2002 sledile televizijske serije The Parkers, That Was Then in The District ter serija Da, draga leta 2003._NEWLINE_Leta 2004 se pojavi v seriji That's So Raven, leta 2005 pa dobi vlogo v seriji Zoey 101, ki jo je snemal do leta 2008._NEWLINE_Leta 2006 igra v seriji Vsi sovra\xc5\xbeijo Chrisa, leta 2007 v televizijskem filmu City Girls, leta 2008 pa v filmu Zoey 101: Behind the Scenes."